

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 17.decembrī Nr.532

(protokols Nr.13, 17.p)

**Par telpu nomas līguma pagarināšanu**

Priekuļu novada dome izskata Gundegas Meinertes ārsta prakses Gundegas Meinertes personā, juridiskā adrese Raiņa iela 8, Priekuļi, Priekuļu pagasts, Priekuļu novads, 2019.gada 2.decembra iesniegumu (reģ. 02.12.2019. Priekuļu novada pašvaldībā ar Nr.3-9/2019-6289) par telpu nomas līguma pagarināšanu.

Izvērtējot domes rīcībā esošo informāciju, konstatēts, ka:

1. Priekuļu novada pašvaldībai pieder nekustamais īpašums Raiņa iela 8, Priekuļos, Priekuļu pagastā, Priekuļu novadā, kas sastāv no zemes 0,7232 ha platībā un nedzīvojamās ēkas. Īpašuma tiesības reģistrētas Priekuļu pagasta zemesgrāmatā, nodalījuma Nr. 100000456937;
2. Gundegas Meinertes ģimenes ārsta prakse par nedzīvojamo telpu ar kopējo platību 38,9 m2 nomu Raiņa ielā 8, Priekuļos, Priekuļu pagastā, Priekuļu novadā, ir noslēgusi nomas līgumu no 2011.gada 01.marta uz laiku līdz 2019.gada 31.decembrim;
3. Nomniekam nav parādsaistību ar Priekuļu novada pašvaldību, Nomnieks pildījis nomas līguma nosacījumus;
4. Likuma “Par pašvaldībām” 15.panta 6.punkts nosaka: *“Pašvaldībām autonomā funkcija: nodrošināt veselības aprūpes pieejamību”.*

Ņemot vērā iepriekš minēto, pamatojoties uz likuma ”Par pašvaldībām” 14.panta pirmās daļas 2.punktu, otrās daļas 3.punktu, 15.panta 6.punktu, 21.panta pirmās daļas 14.punkta b) apakšpunktu un Latvijas Republikas Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 4.punkta 4.1.apakšpunktu un 18.punktu, Apvienotās komitejas 2019.gada 10.decembra atzinumu par lēmuma projektu (protokols Nr.5), atklāti balsojot: PAR –14 (Elīna Stapulone, Dace Kalniņa, Aivars Tīdemanis, Elīna Krieviņa, Mārīte Raudziņa, Arnis Melbārdis, Jānis Ročāns, Aivars Kalnietis, Normunds Kažoks, Ināra Roce, Elīna Krieviņa, Māris Baltiņš, Baiba Karlsberga, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Pagarināt ar Gundegas Meinertes ārsta praksi, Gundegas Meinertes personā, juridiskā adrese Raiņa iela 8, Priekuļi, Priekuļu pagasts, Priekuļu novads, noslēgto nedzīvojamo telpu ar kopējo platību 38,9 m2 , Raiņa ielā 8, Priekuļos, Priekuļu pagastā, Priekuļu novadā, līgumu telpu lietošanai ģimenes ārsta prakses vajadzībām.
2. Noteikt nomas līguma termiņu līdz 2024.gada 31.decembrim.
3. Nomas maksai saglabāt iepriekšējā nomas līguma nosacījumus.
4. Atbildīgā par lēmuma izpildi Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone